gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8643, del 26-09-2019 (2019/8885)

RESOLUCIÓ de 6 de setembre de 2019, de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual sotmet a informació pública l'expedient de l'autorització sanitària per al trasllat de l'Hospital General d'Ontinyent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8885


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 6 de setembre de 2019, de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual sotmet a informació pública l'expedient de l'autorització sanitària per al trasllat de l'Hospital General d'Ontinyent.  
 [2019/8885]  
En aquesta Direcció General d'Investigació i Alta Inspecció Sanitària s'instrueix l'expedient de l'autorització sanitària per a l'Hospital General d'Ontinyent.  
Segons l'Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen i es creen i s'organitzen els registres d'ordenació sanitària de la Conselleria de Sanitat, i en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Sotmetre aquest expedient a informació pública per un termini de vint dies a fi que les persones interessades puguen examinar-lo i formular les observacions que estimen oportunes; el termini comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al carrer del Misser Mascó, 31, on poden examinar-lo les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 6 de setembre de 2019.- El director general d'Investigació i Alta Inspecció Sanitària: Javier Santos Burgos Muñoz.
Diari Oficial de la Generalitat Valenciana


Sumari del DOGV 8475, del 30-01-2019 (2019/756)

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a David López Alfaro.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/756


Data del document
:   11-01-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ d'11 de gener de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a David López Alfaro. [2019/756]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Manuel Dolón García, alcalde president de l'Ajuntament de Torrevieja, per a David López Alfaro, resolc:  
  
Primer  
Concedir la Distinció al Mèrit de Protecció Civil, en la categoria de Felicitació Pública a David López Alfaro, Guàrdia Civil, per la seua labor en matèria de protecció civil i emergències, en realitzar a un ciutadà una maniobra de reanimació cardiopulmonar i aconseguir, amb la seua intervenció, salvar-li la vida.  
  
Segon  
En compliment del que estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de distincions de la Generalitat en matèria de protecció civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interès.  
  
  
L'Eliana, 11 de gener de 2019.- El director de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8471, del 24-01-2019 (2019/538)

RESOLUCIÓ de 18 de gener de 2019, del Rectorat de la Universitat de València, per la qual es fa pública la llista de la persona aprovada de les proves selectives d'accés al grup A (subgrup A2), sector d'administració especial, pel torn lliure, escala tècnica mitjana d'assessorament lingüístic, convocades per la Resolució de 4 d'abril de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/538


Data del document
:   18-01-2019

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 18 de gener de 2019, del Rectorat de la Universitat de València, per la qual es fa pública la llista de la persona aprovada de les proves selectives d'accés al grup A (subgrup A2), sector d'administració especial, pel torn lliure, escala tècnica mitjana d'assessorament lingüístic, convocades per la Resolució de 4 d'abril de 2018. [2019/538]  
El Rectorat de la Universitat de València, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A (subgrup A2), sector d'administració especial, pel torn lliure, escala tècnica mitjana d'assessorament lingüístic, convocades per resolució del rectorat de 4 d'abril de 2018 i en aplicació de la base setena de la convocatòria publicada al BOE (23.04.2018), fa pública la llista de la persona aprovada, amb la puntuació final obtinguda.  
  
  
NIF COGNOMS NOM PUNTUACIÓ FINAL  
\*\*\*4459C CEBRIÁN MOLINA JOAN ANTONI 69,48  
  
  
  
En el termini de 20 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana, la persona aprovada haurà de presentar al Servei de Recursos Humans (PAS), els documents establerts en la base setena de la convocatòria.  
  
València, 18 de gener de 2019.- La rectora, p. d. (DOGV 09.07.2018), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 8625, del 02-09-2019 (2019/7669)

Notificació de la sentència dictada en el judici verbal número 1054/2018.
-------------------------------------------------------------------------

### Dades del document

Número de DOGV
:   8625

Data del DOGV
:   02-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7669


Organisme emissor
:   Jutjat de Primera Instància Número 4 d'Alacant

Tipus de document
:   Edicte

Notificació de la sentència dictada en el judici verbal número 1054/2018. [2019/7669]  
De: Coca-Cola European Partners Iberia, SLU.  
Procuradora: Iciar Zamora Hernaiz.  
Contra: Ociona Mediterráneo, SL.  
En el present procediment verbal seguit a instàncies de Coca-Cola European Partners Iberia, SLU contra Ociona Mediterráneo, SL, s'ha dictat sentència el tenor literal de la qual és el següent:  
  
«Dispositiva  
Estime íntegrament la demanda i condemne la mercantil Ociona Mediterráneo, SL a pagar a la mercantil Coca-Cola European Partners Iberia, SLU la quantitat de sis-cents cinquanta-huit euros amb quaranta-un cèntims d'euro (658,41euros) més els interessos legals en la forma establida en el fonament de dret quart.  
  
Notifiqueu a les parts la present resolució, i advertiu-los que és ferma i que en contra no es pot interposar recurs d'apel·lació, article 455 de la Llei d'enjudiciament civil.  
Expediu un testimoniatge de la present sentència que caldrà unir a les presents actuacions, i quedarà l'original en el llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I atés que aquest demandat, Ociona Mediterráneo, SL, es troba en parador ignorat, s'expedeix el present edicte a fi que li servisca de notificació de forma deguda.  
  
Alacant, 10 de juny de 2019.- El lletrat de l'Administració de justícia: José Enrique Martín Sanz.
Diari Oficial de la Generalitat Valenciana


Sumari del DOGV 8476, del 31-01-2019 (2019/833)

Formalització del contracte número CNMY17/CD00D/32. Subministrament i instal·lació d'equipaments de parcs infantils i pistes esportives per a exterior en diversos centres d'Educació Primària i Secundària.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/833


Data del document
:   28-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte de subministraments

Formalització del contracte número CNMY17/CD00D/32. Subministrament i instal·lació d'equipaments de parcs infantils i pistes esportives per a exterior en diversos centres d'Educació Primària i Secundària. [2019/833]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.  
c) Número d'expedient: CNMY17/CD00D/32.  
2. Objecte del contracte  
a) Tipus de contracte: contracte subministraments.  
b) Descripció de l'objecte: subministrament i instal·lació d'equipaments de parcs infantils i pistes esportives per a exterior en diversos centres d'Educació Primària i Secundària.  
c) Lots: 9.  
d) Publicació: Diari Oficial de la Generalitat Valenciana número 32661, de 15 de setembre de 2017.  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
4. Pressupost de licitació  
551.407,00 euros.  
5. Formalització  
a) Data: Equidesa, 5 de juliol 2018, i Grupo B2 Sport Equipamientos Deportivos, SA, 11 de juliol de 2018.  
b) Contractistes:  
Equidesa: Lot 6, 7, 8.  
Grupo B2 Sport Equipamientos Deportivos, SA.: Lot 1, 2, 3, 4, 5, 9.  
c) Nacionalitat: espanyola.  
d) Import d'adjudicació  
Equidesa: 217.530,00 euros, IVA exclòs.  
Grupo B2 Sport Equipamientos Deportivos, SA.: 152.273,10 euros, IVA exclòs.  
  
València, 28 de gener de 2019.- El conseller d'Educació, Investigació, Cultura i Esport, p. d. (R 26.10.2016, DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8651, del 08-10-2019 (2019/9481)

ACORD de 4 d'octubre de 2019, del Consell, d'autorització de l'expedient de rescabalament 38/2019 per obligacions contretes en 2018 i 2019.
-------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9481


Data del document
:   04-10-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 4 d'octubre de 2019, del Consell, d'autorització de l'expedient de rescabalament 38/2019 per obligacions contretes en 2018 i 2019. [2019/9481]  
 En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta i consellera d'Igualtat i Polítiques Inclusives, el Consell, prèvia deliberació, en la reunió de 4 d'octubre de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 38/2019 per la prestació de servei de neteja en Alacant en 2018 i 2019, per import de 17.454,48 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques generades en l'exercici 2018, per import de 8.727,24 ?.  
  
València, 4 d'octubre de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8538, del 30-04-2019 (2019/3639)

Nomenament de personal funcionari de carrera com a inspector de la policia local.
---------------------------------------------------------------------------------

### Dades del document

Número de DOGV
:   8538

Data del DOGV
:   30-04-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/3639


Data del document
:   18-02-2019

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * funcionari

Nomenament de personal funcionari de carrera com a inspector de la policia local. [2019/3639]  
Per Resolució d'Alcaldia núm. 433/2019, de data 7 de febrer de 2019, una vegada conclòs el procediment selectiu, s'ha efectuat el nomenament com a personal funcionari de carrera de:  
- Y.I.Q.Q., DNI \*\*\*\*9029\*, per a cobrir una plaça d'inspector policia local, promoció interna de l'escala administració especial, subescala serveis especials, classe policia local i els seus auxiliars, escala tècnica i categoria d'inspector, grup A, subgrup A2.  
  
Cosa que es fa pública als efectes de l'article 25.2 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració General de l'Estat i de provisió de llocs de treball i promoció professional dels funcionaris civils de l'Administració General de l'Estat i l'article 18.7 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Vinaròs, 18 de febrer de 2019.- L'alcalde president: Enric Pla Vall.
Diari Oficial de la Generalitat Valenciana


Sumari del DOGV 8544, del 09-05-2019 (2019/3570)

Citació a termini a les persones interessades en el procediment ordinari número 1/56/2019.
------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3570


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/56/2019. [2019/3570]  
María Dolores Riquelme Cortado, lletrada de l'Administració de justícia de la Sala contenciosa administrativa del Tribunal Superior de Justícia de la Comunitat Valenciana, Secció 1, fa saber, que María Buigues Frau, María Isabel Buigues Frau, Felipe Buigues Frau, Ana Buigues Frau, Carmen Buigues Frau, Balbina Buigues Frau, Vicente Buigues Frau i Càndida Frau Enguix han interposat recurs contenciós administratiu sota el número 1/56/2019 contra l'Acord de 21 de desembre de 2018, del Consell, d'aprovació de les Normes Urbanístiques Transitòries del municipi de Dénia. Publicat en Diari Oficial de la Generalitat Valenciana número 8466, de 17 de gener de 2019, sobre urbanisme i ordenació del territori.  
Cosa que es fa pública als efectes preceptuats en l'article 47.2 de la Llei d'aquesta jurisdicció, i se cita les persones que tinguen interés legítim a sostindre la resolució impugnada, perquè en el termini de 15 dies puguen personar-se de forma legal en les actuacions.  
  
València, 4 d'abril de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8486, del 14-02-2019 (2019/1165)

RESOLUCIÓ de 4 de febrer de 2019, del tribunal del concurs oposició per a la provisió, pel torn lliure, d'enginyer o enginyera d'aplicacions i sistemes d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1165


Data del document
:   04-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 4 de febrer de 2019, del tribunal del concurs oposició per a la provisió, pel torn lliure, d'enginyer o enginyera d'aplicacions i sistemes d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/1165]  
De conformitat amb la base sisena de la Resolució de 25 de maig de 2016, del director general de Recursos Humans i Econòmics, per la qual es convoca el concurs oposició, pel torn lliure, d'enginyer o enginyera d'aplicacions i sistemes d'institucions sanitàries dependents de la Conselleria de Sanitat Universal i Salut Pública (DOGV 7798, 06.06.2016), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució provisional del concurs oposició pel torn lliure.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 4 de febrer de 2019.- La presidenta del tribunal: Carmen Ferrer Ripollés. La secretària del tribunal: Amparo Aliaga Valero.
Diari Oficial de la Generalitat Valenciana


Sumari del DOGV 8673, del 08-11-2019 (2019/9772)

Informació pública de la versió preliminar de la modificació puntual del Pla general d'ordenació urbana detallada relativa a la modificació dotacional esportiva per educativodocent, parcel·les RDP-3, RDP-4 i RDP-5.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/9772


Data del document
:   04-10-2019

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * administració local
    * pla d'urbanisme

Informació pública de la versió preliminar de la modificació puntual del Pla general d'ordenació urbana detallada relativa a la modificació dotacional esportiva per educativodocent, parcel·les RDP-3, RDP-4 i RDP-5. [2019/9772]  
Mitjançant l'Acord del Ple de data 19 de setembre de 2019, s'ha aprovat el tràmit per a sotmetre a participació pública i consultes la versió inicial de la modificació puntual del PGOU detallada (modificació dotacional esportiva per educativodocent, parcel·les RDP-3, RDP-4 i RDP-5), i de conformitat amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consulta pel termini de 45 dies comptat des de l'endemà de la publicació d'aquest anunci en el Diari Oficial de la Generalitat Valenciana.  
  
Durant el termini esmentat podrà ser examinat per qualsevol persona interessada en les dependències municipals, així com al Portal de Transparència de l'Ajuntament https://canetdenberenguer.sedelectronica.es/transparency/4f94eb9b-8055-4b3b-8870-f70c995e9c2d/ perquè s'hi formulen les al·legacions que s'estimen pertinents.  
  
Canet d'en Berenguer, 4 d'octubre de 2019.- L'alcalde: Pere Joan Antoni Chordá.